Pozdrav,
Ja razvijam igračke.
Sa snom o kreiranju igračaka koje nitko nikad nije vidio,
počeo sam raditi u tvornici igračaka prije devet godina.
Kada sam prvi put počeo tamo raditi,
predlagao sam puno novih ideja svom šefu svaki dan.
Ipak, šef me uvijek pitao
imam li podatke koji dokazuju da će se prodavati,
i tražio od mene da razmišljam o razvoju proizvoda nakon analize tržišta.
Podaci, podaci, podaci.
Tako sam analizirao tržišne podatke prije razmišljanja o proizvodu.
Tada nisam mogao smisliti ništa novo.
(Smijeh)
Moje ideje su bile neoriginalne.
Nisam imao novih ideja i dosadilo mi je razmišljati.
Bilo je toliko teško da sam ovako omršavio.
(Smijeh)
Istina je. (Pljesak)
Vjerojatno ste doživjeli slična iskustva i osjećali se ovako.
Šef vam je bio težak. Podaci su bili teški.
Razmišljanje vam je postalo mučno.
Izbacio sam podatke.
Moj san je stvarati nove igračke.
I sad, umjesto podataka,
koristim igru imena Shiritori da dobijem nove ideje.
Želio bih vam predstaviti ovu metodu danas.
Što je Shiritori?
Uzmite na primjer jabuku, slona i trubu.
To je igra gdje redom govorite riječi
koje počinju sa zadnjim slovom prethodne riječi.
Jednako je u japanskom i hrvatskom jeziku.
Možete igrati Shiritori kako želite:
"neko, kora, raibu, burashi," itd. [mačka, cola, koncert, četka]
Mnoge nasumične riječi se pojave.
Povežete te riječi sa onim o čemu razmišljate i stvarate ideje.
U mom slučaju, na primjer, budući da razmišljam o igračkama,
kako može izgledati igračka mačke?
Mačka koja sleti nakon prevrtanja sa visine?
Što kažete o igrački sa colom?
Igračka pištolj gdje pucate colu i nekog smočite?
(Smijeh)
Smiješne ideje su ok. Ključ je da ih pustite da teku.
Što više ideja stvorite, sigurno će neke od njih biti dobre.
Četka, na primjer. Možemo li četkicu za zube pretvoriti u igračku?
Možemo kombinirati četkicu za zube sa gitarom i --
(Zvukovi glazbe) --
imate igraču za igranje dok perete zube.
(Smijeh) (Pljesak)
Djeca koja ne vole prati zube možda počnu voljeti.
Možemo li pretvoriti šešir u igračku?
Što kažete na nešto kao rulet, gdje isprobavate šešire jedan za drugim,
i onda, kada ga netko stavi, strašni izvanzemaljac iskoči na vrhu
vrišteći, "Ahh!"
Pitam se bi li postojala potražnja za ovim na zabavama?
Ideje koje nisu dolazile dok ste zurili u podatke odjednom počnu navirati.
Zapravo, ovi mjehurići, koji se koriste za pakiranje krhkih predmeta,
u kombinaciji sa igračkom, daju Mugen Pop Pop
igračka gdje možete stiskati mjehuriće koliko god želite.
Ovo je bio velik hit kad je došlo u trgovine.
Podaci nisu imali ništa sa uspjehom.
Iako samo pucketaš mjehuriće,
odlično je za zabavu,
pa proslijedite ovo okolo
među vama danas i igrajte se.
(Pljesak)
Međutim, nastavite smišljati i beskorisne ideje.
Izmislite mnogo trivijalnih ideja.
Ako temeljite svoje ideje na analizi podataka i znate što vam je cilj,
na kraju ćete se truditi previše,
i nećete moći smisliti nove ideje.
Čak i ako znate koji vam je cilj,
smislite ideje slobodno kao kad bacate pikado strelice zatvorenih očiju.
Ako to napravite, sigurno ćete pogoditi negdje blizu centra.
Bar jedna hoće.
I to je ona koju trebate izabrati.
Ako to napravite, ta ideja će biti tražena
i, čak štoviše, bit će potpuno nova.
Tako ja smišljam nove ideje.
Ne mora biti Shiritori; ima mnogo različitih metoda.
Morate samo izabrati nasumične riječi.
Možete listati rječnik i izabrati nasumičnu riječ.
Na primjer, možete pogledati dva nasumična slova i spojiti rezultate
ili otići u trgovinu i spojiti imena dva proizvoda
sa onim o čemu želite razmišljati.
Poanta je spajati nasumične riječi,
ne informacije iz kategorija o kojima razmišljate.
Ako to napravite, sastojci za povezivanje ideja su prikupljeni
i tvore veze koje će stvoriti mnogo ideja.
Najveća prednost ove metode je kontinuirani protok slika.
Budući da mislite o riječima jednoj za drugom,
slika prethodne riječi je još uvijek prisutna.
Ta slika je automatski povezana sa svakom budućom riječju.
Nesvjesno, koncert će biti povezan sa četkicom
i rulet sa šeširom.
Nećete ni primjetiti.
Možete smisliti ideje koje inače nikad ne biste smislili.
Ova metoda, naravno, nije samo za igračke.
Možete prikupiti ideje za knjigu, aplikacije, događaje i mnoge druge projekte.
Nadam se da ćete probati ovu metodu.
Postoji budućnost i u prikupljanju podataka.
Iako, koristeći ovu luckastu igru imena Shiritori,
veselim se budućnosti koju ćete stvoriti,
budućnosti koju niste mogli ni zamisliti.
Mnogo vam hvala!
(Pljesak)